钦定古今图书集成/明伦汇编/氏族典/第346卷 > 周莹
## 钦定古今图书集成/明伦汇编/氏族典/第346卷 > 周莹

按《宋史周莹传》：“莹，瀛州景城人，右领军卫上将军景
之子也。太祖潜邸时，莹得给事左右，即位，补殿直，迁
供奉官。雍熙二年，为杭、睦五州都巡检使，代还，改崇
仪使、沧州都监。召拜西上阁门使，护塞宋州决河，改
三路排阵钤辖，历知天雄军、真定二府，就迁引进使咸平二年，大阅，命为随驾部署。三年，迁南院使，知枢”
密院事。五年，拜永清军节度兼领其任，为三路排阵
使。大中祥符初，改太平军节度。明年，为真定都部署
兼知定州。转运使奏其旷弛，徙知澶州。七年，入朝，复
命知澶州。九年，被疾，求还京师，卒，谥忠穆。后改元惠。
录其二子普显为内殿崇班，二孙永昌、永吉为殿直。